title: 2014/331/ES: 2014 m. balandžio 14 d. Tarybos sprendimas dėl Europos Sąjungos ir Seišelių Respublikos susitarimo dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Europos Sąjungos jurisdikcijai priklausančiuose Majoto vandenyse, pasirašymo Europos Sąjungos vardu ir laikino taikymo

text:
6.6.2014

               LT

               Europos Sąjungos oficialusis leidinys

               L 167/1

         TARYBOS SPRENDIMAS
   2014 m. balandžio 14 d.
   dėl Europos Sąjungos ir Seišelių Respublikos susitarimo dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Europos Sąjungos jurisdikcijai priklausančiuose Majoto vandenyse, pasirašymo Europos Sąjungos vardu ir laikino taikymo

      (2014/331/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2012 m. liepos 11 d. Europos Vadovų Taryba priėmė sprendimą (2012/419/ES) (1), kuriuo nuo 2014 m. sausio 1 d. iš dalies keičiamas Majoto statusas Europos Sąjungos atžvilgiu. Nuo tos dienos Majotas nebėra užjūrio šalis ar teritorija, bet tampa Sąjungos atokiausiu regionu, kaip apibrėžta Sutarties dėl Europos Sąjungos veikimo (toliau – SESV) 349 straipsnyje;

               (2)

               Taryba įgaliojo Komisiją Sąjungos vardu derėtis dėl Susitarimo su Seišelių Respublika dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Sąjungos vandenyse, išskirtinėje ekonominėje zonoje prie Majoto krantų;

               (3)

               po šių derybų, 2013 m. lapkričio 15 d., buvo parafuotas Europos Sąjungos ir Seišelių Respublikos susitarimas dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Europos Sąjungos jurisdikcijai priklausančiuose Majoto vandenyse (toliau – Susitarimas);

               (4)

               kad Majoto valdžios institucijos galėtų įgyvendinti bendros žuvininkystės politikos (toliau – BŽP) taisykles nuo dienos, kurią Majotas tampa atokiausiu regionu, būtina nustatyti atitinkamą administracinę sistemą, kontrolę, fizinę infrastruktūrą ir numatyti atitinkamų pajėgumų didinimą. Tai padės nenukrypti nuo reikalavimo laikytis Sąjungos tarptautinių įsipareigojimų teikti ataskaitas;

               (5)

               Majoto žuvininkystės institucijoms turėtų būti teikiamos būtinos finansinės priemonės, tam naudojant laivų savininkų tiesiogiai Majotui mokamų mokesčių lėšas. Toks sprendimas dar labiau tinka, atsižvelgiant į susidariusį stiprų Seišelių laivyno ir Prancūzijos atokiausio regiono Majoto vietos bendruomenės ryšį. Seišelių žvejybos laivynas Majoto vandenyse kelerius metus vykdė veiklą pagal Majoto ir laivų savininkų susitarimą, pagal kurį laivų savininkai mokėjo Majotui licencijos mokestį už žvejybą jo vandenyse. Siekiant išlaikyti žvejybos operacijų ir su jomis susijusios naudos Majotui tęstinumą, reikėtų, kad visi su leidimais ir sužvejotų žuvų kiekiu pagal šį susitarimą susiję mokesčiai būtų tiesiogiai naudingi Majoto vietos bendruomenei;

               (6)

               Susitarimas turėtų būti pasirašytas;

               (7)

               siekiant kaip įmanoma greičiau užtikrinti Seišelių Respublikos laivų žvejybos veiklos tęstinumą, Susitarimas turėtų būti taikomas laikinai, kol bus baigtos jo sudarymo procedūros,

         PRIĖMĖ ŠĮ SPRENDIMĄ:
   1 straipsnis
   Sąjungos vardu leidžiama pasirašyti Europos Sąjungos ir Seišelių Respublikos susitarimą dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Europos Sąjungos jurisdikcijai priklausančiuose Majoto vandenyse, su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   1.   Prancūzijai leidžiama rinkti atokiausiam regionui Majotui skirtus mokesčius, susijusius su leidimais ir sužvejotu kiekiu, taip pat kitus mokesčius, kuriuos turi mokėti žvejybos laivų, plaukiojančių su Seišelių vėliava, operatoriai, atsižvelgiant į leidimą vykdyti veiklą ir naudoti jūrų biologinius išteklius Sąjungos vandenyse prie Majoto krantų pagal Susitarimo priedo III skyriaus 1 skirsnio 8 ir 9 punktų ir 2 skirsnio nuostatas. Šias lėšas Prancūzija naudoja atitinkamai administracinei sistemai ir fizinei infrastruktūrai kurti, kontrolei nustatyti ir atitinkamiems pajėgumams didinti, kad Majoto administracija atitiktų BŽP reikalavimus.
   2.   Prancūzija Komisijai pateikia išsamius banko sąskaitos duomenis.
   3.   Kiekvienų Susitarimo įgyvendinimo metų pabaigoje Prancūzija Komisijai pateikia išsamią mokėjimų, kuriuos atliko leidimą žvejoti gavę laivai, ir tų mokėjimų panaudojimo ataskaitą.
   3 straipsnis
   Tarybos pirmininkui suteikiami įgaliojimai paskirti asmenį (-is), įgaliotą (-us) pasirašyti Susitarimą Sąjungos vardu.
   4 straipsnis
   Susitarimas yra taikomas laikinai nuo dienos, kai jį pasirašo jo šalys, kol bus baigtos jo sudarymo procedūros.
   5 straipsnis
   Sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkas

         A.TSAFTARIS

      (1)  2012 m. liepos 11 d. Europos Vadovų Tarybos sprendimas 2012/419/ES, kuriuo iš dalies keičiamas Majoto statusas Europos Sąjungos atžvilgiu (OL L 204, 2012 7 31, p. 131).


title: 2008/199/EB: 2008 m. vasario 28 d. Tarybos sprendimas dėl Europos Sąjungos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, sudarymo

text:
5.3.2008

               LT

               Europos Sąjungos oficialusis leidinys

               L 60/33

      TARYBOS SPRENDIMAS

   2008 m. vasario 28 d.
   dėl Europos Sąjungos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, sudarymo
   (2008/199/EB)
   EUROPOS SAJUNGOS TARYBA,
   atsižvelgdama į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmos pastraipos antru sakiniu ir 300 straipsnio 3 dalies antra pastraipa,
   atsižvelgdama į 2005 m. Stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Europos Sąjungos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją protokolas, siekiant atsižvelgti į Bulgarijos Respublikos ir Rumunijos įstojimą į Europos Sąjungą, pasirašytas 2007 m. lapkričio 26 d. Europos bendrijos bei jos valstybių narių vardu.

               (2)

               Protokolas turėtų būti patvirtintas,

         NUSPRENDĖ:
   Vienintelis straipsnis
   Šiuo sprendimu Europos bendrijos bei jos valstybių narių vardu patvirtinamas Europos Sąjungos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją protokolas, siekiant atsižvelgti į Bulgarijos Respublikos ir Rumunijos įstojimą į Europos Sąjungą (1).

      Priimta Briuselyje, 2008 m. vasario 28 d.

            Tarybos vardu

            Pirmininkas

         D. MATE

      (1)  OL L 312, 2007 11 30, p. 33.


title: 2014 m. birželio 12 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos Prancūzijai atstovaujantys nariai ir pakaitiniai nariai

text:
18.6.2014

               LT

               Europos Sąjungos oficialusis leidinys

               C 186/5

         TARYBOS SPRENDIMAS
   2014 m. birželio 12 d.
   kuriuo skiriami Europos darbuotojų saugos ir sveikatos agentūros valdybos Prancūzijai atstovaujantys nariai ir pakaitiniai nariai
   2014/C 186/06
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (1), ypač į jo 8 straipsnį,
   atsižvelgdama į valstybių narių Vyriausybių ir darbuotojų bei darbdavių organizacijų Tarybai pateiktus kandidatų sąrašus,
   atsižvelgdama į Darbuotojų saugos ir sveikatos patariamojo komiteto narių ir pakaitinių narių sąrašus,
   kadangi:

               (1)

               2013 m. gruodžio 2 d. sprendimu (2) Taryba paskyrė Europos darbuotojų saugos ir sveikatos agentūros valdybos narius ir pakaitinius narius laikotarpiui iki 2016 m. lapkričio 7 d.;

               (2)

               darbdavių organizacija BUSINESSEUROPE pateikė kandidatūras dviem laisvoms vietoms užimti,

         PRIĖMĖ ŠĮ SPRENDIMĄ:
   1 straipsnis
   Europos darbuotojų saugos ir sveikatos agentūros valdybos nariais ir pakaitiniais nariais laikotarpiui iki 2016 m. lapkričio 7 d. skiriami šie asmenys:
   III.   DARBDAVIŲ ORGANIZACIJŲ ATSTOVAI

               Šalis

               Narys

               Pakaitinis narys

               Prancūzija

               Nathalie BUET

               Patrick LÉVY

         2 straipsnis
   Narius ir pakaitinius narius, kurių kandidatūros dar nėra pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. birželio 12 d.

            Tarybos vardu

            Pirmininkas

         Y. MANIATIS

      (1)  OL L 216, 1994 8 20, p. 1.

      (2)  2013 m. gruodžio 2 d. Tarybos sprendimas 2013/C 360/07, kuriuo skiriami Europos darbuotojų saugos ir sveikatos agentūros valdybos nariai ir pakaitiniai nariai (OL C 360, 2013 12 10, p. 8).


title: 2015 m. kovo 18 d. ELPA priežiūros institucijos sprendimas Nr. 83/15/COL dėl kai kurių į nacionalinius arba funkcinių oro erdvės blokų planus, pateiktus pagal Europos Parlamento ir Tarybos reglamentą (EB) Nr. 549/2004, įtrauktų tikslinių rodiklių suderinamumo su antrojo ataskaitinio laikotarpio visos Sąjungos tiksliniais veiklos rodikliais [2016/1418]

text:
25.8.2016

               LT

               Europos Sąjungos oficialusis leidinys

               L 230/45

         ELPA PRIEŽIŪROS INSTITUCIJOS SPRENDIMAS
   Nr. 83/15/COL
   2015 m. kovo 18 d.
   dėl kai kurių į nacionalinius arba funkcinių oro erdvės blokų planus, pateiktus pagal Europos Parlamento ir Tarybos reglamentą (EB) Nr. 549/2004, įtrauktų tikslinių rodiklių suderinamumo su antrojo ataskaitinio laikotarpio visos Sąjungos tiksliniais veiklos rodikliais [2016/1418]
   ELPA PRIEŽIŪROS INSTITUCIJA,
   atsižvelgdama į EEE susitarimo XIII priedo 66t punkte nurodytą teisės aktą (2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (toliau – Pagrindų reglamentas) (1)), suderintą su EEE susitarimu prie jo pridėtu 1 protokolu, ypač į jo 11 straipsnio 3 dalies c punktą,
   kadangi:

               (1)

               pagal Pagrindų reglamentą Norvegijos Karalystė (toliau – Norvegija) turi parengti nacionalinius ar funkcinių oro erdvės blokų (toliau – FOEB) planus, į kuriuos turi būti įtraukti privalomieji nacionaliniai tiksliniai rodikliai ar FOEB lygmens tiksliniai rodikliai, ir užtikrinti suderinamumą su visos Sąjungos tiksliniais veiklos rodikliais. Tame reglamente taip pat nustatyta, kad ELPA priežiūros institucija, remdamasi reglamento 11 straipsnio 6 dalies d punkte nurodytais vertinimo kriterijais, turi įvertinti, ar tie tiksliniai rodikliai yra suderinami, ir nustačiusi, jog tiksliniai rodikliai tų kriterijų neatitinka, ji gali nuspręsti priimti rekomendacijas. Šiuo atžvilgiu išsamios taisyklės išdėstytos EEE susitarimo XIII priedo 66xf punkte nurodytame teisės akte (Reglamentas (ES) Nr. 390/2013 (2)) (toliau – Veiklos rezultatų reglamentas), suderintame su EEE susitarimu prie jo pridėtu 1 protokolu;

               (2)

               Komisijos įgyvendinimo sprendime 2014/132/ES (3) nustatyti ir pagal EEE susitarimo XIII priedo 66xe punktą įtraukti antrojo ataskaitinio laikotarpio (2015–2019 m.) pagrindinių veiklos sričių – saugos, aplinkos apsaugos, pajėgumų ir ekonominio efektyvumo – visos Sąjungos tiksliniai veiklos rodikliai;

               (3)

               2014 m. liepos 24 d. raštu (dokumentas Nr. 716241) Norvegija kartu su kitomis valstybėmis, sudarančiomis Šiaurės Europos funkcinį oro erdvės bloką (toliau – NEFAB), pateikė ELPA priežiūros institucijai FOEB lygmens veiklos rezultatų planus. Vėliau priėmus klaidų ištaisymus planas buvo iš dalies pakeistas; paskiausias klaidų ištaisymas buvo priimtas 2014 m. lapkričio 14 d. Atlikdama vertinimą, ELPA priežiūros institucija rėmėsi pateikta naujausia informacija;

               (4)

               veiklos rezultatų apžvalgos įstaiga, kuri pagal Veiklos rezultatų reglamento 3 straipsnį padeda ELPA priežiūros institucijai įvertinti veiklos rezultatų planą, 2014 m. spalio 7 d. pateikė ELPA priežiūros institucijai pradinę vertinimo ataskaitą, o 2014 m. gruodžio 15 d. – atnaujintą ataskaitos redakciją. Be to, Veiklos rezultatų apžvalgos įstaiga ELPA priežiūros institucijai pateikė ataskaitas, grindžiamas nacionalinių priežiūros institucijų informacija apie veiklos rezultatų planų ir tikslinių rodiklių stebėseną, pateikta pagal Veiklos rezultatų reglamento 18 straipsnio 4 dalį;

               (5)

               kalbant apie saugos pagrindinę veiklos sritį, vadovaujantis Veiklos rezultatų reglamento IV priedo 2 punkte nustatytais principais įvertinta, ar Norvegijos pateikti saugos valdymo veiksmingumo tiksliniai rodikliai, susiję su NEFAB valstybėmis, yra suderinami su pavojingumo klasifikacija, grindžiama Rizikos analizės priemonės metodika. Atlikus tą vertinimą paaiškėjo, kad Norvegijos pateikti tiksliniai rodikliai, susiję su NEFAB, yra suderinami su atitinkamais visos Sąjungos tiksliniais veiklos rodikliais;

               (6)

               kalbant apie aplinkos apsaugos pagrindinę veiklos sritį, vadovaujantis Veiklos rezultatų reglamento IV priedo 3 punkte nustatytais principais įvertinta, ar Norvegijos pateikti tiksliniai rodikliai, susiję su NEFAB valstybėmis, yra suderinami. Atliekant vertinimą remiamasi atitinkamomis tinklo valdytojo apskaičiuotomis ir tinklo veiklos plano (2014–2018/2019 m.) naujausioje 2014 m. birželio mėn. redakcijoje (toliau – tinklo veiklos planas) išdėstytomis FOEB tikrosios trajektorijos horizontalaus maršrutinio skrydžio veiksmingumo pamatinėmis vertėmis, kurias pritaikius Sąjungos lygiu užtikrinama, kad būtų pasiektas visos Sąjungos tikslinis veiklos rodiklis. Atlikus tą vertinimą paaiškėjo, kad Norvegijos pateikti tiksliniai rodikliai, susiję su NEFAB, yra suderinami su atitinkamais visos Sąjungos tiksliniais veiklos rodikliais;

               (7)

               kalbant apie pajėgumų pagrindinę veiklos sritį, vadovaujantis Veiklos rezultatų reglamento IV priedo 4 punkte nustatytais principais ir remiantis atitinkamomis tinklo valdytojo apskaičiuotomis ir tinklo veiklos plane išdėstytomis FOEB pajėgumų pamatinėmis vertėmis, kurias pritaikius Sąjungos lygiu užtikrinama, kad būtų pasiektas visos Sąjungos tikslinis veiklos rodiklis, įvertinta, ar Norvegijos pateikti oro eismo srautų valdymo maršrutinio užlaikymo tiksliniai rodikliai, susiję su NEFAB valstybėmis, yra suderinami. Atlikus tą vertinimą paaiškėjo, kad Norvegijos pateikti tiksliniai rodikliai, susiję su NEFAB, yra suderinami su atitinkamais visos Sąjungos tiksliniais veiklos rodikliais;

               (8)

               kalbant apie ekonominio efektyvumo pagrindinę veiklos sritį, vadovaujantis Veiklos rezultatų reglamento IV priedo 5 punkte nustatytais principais kartu su 1 punkto nuostatomis ir atsižvelgiant į maršruto nustatytų vieneto sąnaudų tendenciją per antrąjį ataskaitinį laikotarpį ir per visą pirmąjį ir antrąjį ataskaitinį laikotarpį (2012–2019 m.), taip pat atsižvelgiant į paslaugų vienetų skaičių (eismo prognozė) ir į nustatytas maršruto vieneto sąnaudas, palyginti su valstybėmis narėmis, kuriose veiklos ir ūkinė aplinka yra panaši, įvertinti valstybių narių pateikti tiksliniai rodikliai, susiję su NEFAB valstybėmis, kurie išreikšti nustatytomis maršruto vieneto sąnaudomis. Atlikus tą vertinimą paaiškėjo, kad Norvegijos pateikti tiksliniai rodikliai, susiję su NEFAB, yra suderinami su atitinkamais visos Sąjungos tiksliniais veiklos rodikliais;

               (9)

               todėl ELPA priežiūros institucija mano, kad tikslinai rodikliai, kuriuos Norvegija įtraukė į parengtus veiklos rezultatų planus, susijusius su NEFAB, yra suderinami su antrojo ataskaitinio laikotarpio visos Sąjungos tiksliniais veiklos rodikliais visose keturiose srityse,

         PRIĖMĖ ŠĮ SPRENDIMĄ:
   1 straipsnis
   Į veiklos rezultatų planus, susijusius su NEFAB, kuriuos Norvegija pateikė pagal Reglamentą (EB) Nr. 549/2004, įtraukti ir priede išvardyti tiksliniai rodikliai yra suderinami su antrojo ataskaitinio laikotarpio visos Sąjungos tiksliniais veiklos rodikliais, nustatytais Įgyvendinimo sprendimu 2014/132/ES.
   2 straipsnis
   Šis sprendimas skirtas Norvegijai.

      Priimta Briuselyje 2015 m. kovo 18 d.

            ELPA priežiūros institucijos vardu

         Oda Helen SLETNES

            Pirmininkė

         Helga JÓNSDÓTTIR

            Kolegijos narė

      (1)  OL L 96, 2004 3 31, p. 1.

      (2)  2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (OL L 128, 2013 5 9, p. 1).

      (3)  2014 m. kovo 11 d. Komisijos įgyvendinimo sprendimas 2014/132/ES, kuriuo nustatomi antrojo ataskaitinio laikotarpio (2015–2019 m.) visos Sąjungos oro eismo valdymo tinklo tiksliniai veiklos rodikliai ir įspėjamosios ribos (OL L 71, 2014 3 12, p. 20).

      PRIEDAS

         Į nacionalinius arba funkcinių oro erdvės blokų planus, pateiktus pagal Reglamentą (EB) Nr. 549/2004, įtraukti pagrindinių veiklos sričių – saugos, aplinkos apsaugos, pajėgumų ir ekonominio efektyvumo – tiksliniai veiklos rodikliai, kurie, kaip nustatyta, yra suderinami su antrojo ataskaitinio laikotarpio visos Sąjungos tiksliniais veiklos rodikliais

      SAUGOS PAGRINDINĖ VEIKLOS SRITIS
      Saugos valdymo veiksmingumas (SVV) ir pavojingumo klasifikacijos, grindžiamos Rizikos analizės priemonės (RAP) metodika, taikymas

                  ELPA valstybė

                  FOEB

                  SVV

                  RAP oro eismo valdymo žemėje lygis, %

                  RAP bendras oro eismo valdymo lygis, %

                  Valstybės lygiu

                  Oro navigacijos paslaugų teikėjo lygiu

                  2017 m.

                  2019 m.

                  2017 m.

                  2019 m.

                  SK

                  Kiti VT

                  SMP

                  ĮKTT

                  OEVĮ

                  SMP

                  ĮKTT

                  OEVĮ

                  SMP

                  ĮKTT

                  OEVĮ

                  SMP

                  ĮKTT

                  OEVĮ

                  Norvegija

                  NEFAB

                  C

                  C

                  D

                  90

                  90

                  80

                  100

                  100

                  100

                  95

                  95

                  85

                  100

                  100

                  100

                  [Suomija]

                  [Latvija]

                  [Estija]

            APLINKOS APSAUGOS PAGRINDINĖ VEIKLOS SRITIS
      Tikrosios trajektorijos horizontalaus maršrutinio skrydžio veiksmingumas

                  ELPA valstybė

                  FOEB

                  FOEB aplinkos apsaugos tikslinis rodiklis

                  2019 m.

                  Norvegija

                  NEFAB

                  1,22 %

                  [Suomija]

                  [Latvija]

                  [Estija]

            PAJĖGUMŲ PAGRINDINĖ VEIKLOS SRITIS
      Oro eismo srautų valdymo maršrutinis užlaikymas, min. vienam skrydžiui

                  ELPA valstybė

                  FOEB

                  FOEB maršrutinio pajėgumo tikslinis rodiklis

                  2015 m.

                  2016 m.

                  2017 m.

                  2018 m.

                  2019 m.

                  Norvegija

                  NEFAB

                  0,12

                  0,12

                  0,13

                  0,13

                  0,13

                  [Suomija]

                  [Latvija]

                  [Estija]

            EKONOMINIO EFEKTYVUMO PAGRINDINĖ VEIKLOS SRITIS
      Sutartiniai ženklai:

                  Ženklas

                  Punktas

                  Vienetai

                  (A)

                  Nustatytos maršruto sąnaudos, iš viso

                  (nominaliąja verte ir nacionaline valiuta)

                  (B)

                  Infliacijos lygis

                  (%)

                  (C)

                  Infliacijos indeksas

                  (2009 m. = 100)

                  (D)

                  Nustatytos maršruto sąnaudos, iš viso

                  (2009 m. realiosiomis kainomis ir nacionaline valiuta)

                  (E)

                  Maršruto paslaugų vienetai, iš viso

                  (terminalo paslaugų vienetais)

                  (F)

                  Nustatytos maršruto vieneto sąnaudos

                  (2009 m. realiosiomis kainomis ir nacionaline valiuta)

            NEFAB

         Mokesčių zona – Norvegija, valiuta – NOK

                  2015 m.

                  2016 m.

                  2017 m.

                  2018 m.

                  2019 m.

                  (A)

                  1 006 927 248

                  1 032 667 449

                  1 051 204 724

                  1 064 624 439

                  1 073 048 403

                  (B)

                  1,6 %

                  1,7 %

                  2,1 %

                  2,5 %

                  2,5 %

                  (C)

                  109,5

                  111,4

                  113,7

                  116,6

                  119,5

                  (D)

                  919 164 836

                  926 904 186

                  924 136 061

                  913 105 964

                  897 883 922

                  (E)

                  2 287 878

                  2 367 954

                  2 438 992

                  2 499 967

                  2 549 966

                  (F)

                  401,75

                  391,44

                  378,90

                  365,25

                  352,12


title: 2013 m. spalio 7 d. Tarybos sprendimas, kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 7 projekto

text:
11.10.2013

               LT

               Europos Sąjungos oficialusis leidinys

               C 295/2

         TARYBOS SPRENDIMAS
   2013 m. spalio 7 d.
   kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 7 projekto
   2013/C 295/03
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2012 m. gruodžio 12 d. buvo galutinai priimtas 2013 finansinių metų Sąjungos biudžetas (2);

               —

               2013 m. liepos 25 d. Komisija pateikė pasiūlymą dėl 2013 finansinių metų bendrojo biudžeto taisomojo biudžeto Nr. 7 projekto,

         NUSPRENDĖ:
   Vienintelis straipsnis
   2013 m. spalio 7 d. buvo priimta Tarybos pozicija dėl 2013 finansinių metų Europos Sąjungos taisomojo biudžeto Nr. 7 projekto.
   Su visu pozicijos tekstu galima susipažinti toliau nurodytoje Tarybos interneto svetainėje arba jį iš ten atsisiųsti: http://www.consilium.europa.eu/

      Priimta Liuksemburge 2013 m. spalio 7 d.

            Tarybos vardu

            Pirmininkas

         J. BERNATONIS

      (1)  OL L 298, 2012 10 26, p. 1.

      (2)  OL L 66, 2013 3 8, p. 1, su klaidų ištaisymu OL L 134, 2013 5 18, p. 21.


title: 1990 m. gruodžio 18 d. Tarybos sprendimas dėl 1989 m. Tarptautinio susitarimo dėl džiuto ir džiuto produktų pasirašymo

text:
Svarbus teisinis pranešimas

|

31991D0051

Oficialusis leidinys L 029 , 04/02/1991 p. 0001 - 0001 specialusis leidimas suomių kalba: skyrius 11 tomas 16 p. 0194  specialusis leidimas švedų kalba: skyrius 11 tomas 16 p. 0194

		Tarybos sprendimas1990 m. gruodžio 18 d.dėl 1989 m. Tarptautinio susitarimo dėl džiuto ir džiuto produktų pasirašymo(91/51/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ir ypač į jos 113 ir 116 straipsnius,atsižvelgdama į Komisijos pasiūlymą,kadangi nuo 1990 m. sausio 1 d. iki gruodžio 31 d. galima pasirašyti 1989 m. Tarptautinį Susitarimą dėl džiuto ir džiuto produktų;kadangi visos valstybės narės išreiškė savo ketinimą pasirašyti šį Susitarimą;kadangi Bendrija ir jos valstybės narės turi vienalaikiai pradėti pasirašinėti šį Susitarimą,NUSPRENDĖ:1 straipsnisNe vėliau kaip 1990 m. gruodžio 31 d. Bendrija ir jos valstybės narės vienalaikiai pasirašo 1989 m. Tarptautinį susitarimą dėl džiuto ir džiuto produktų, remiantis jo 37 straipsnio 1 dalimi.2 straipsnisTarybos pirmininkas turi teisę paskirti asmenį, kuriam suteikiami įgaliojimai pasirašyti Susitarimą Bendrijos vardu.Susitarimo tekstas pridedamas prie šio sprendimo.Priimta Briuselyje, 1990 m. gruodžio 18 d.Tarybos varduPirmininkasG. De Michelis--------------------------------------------------


title: 1998 m. birželio 8 d. Tarybos sprendimas dėl Europos bendrijos susitarimo dėl 1982 m. gruodžio 10 d. Jungtinių Tautų jūrų teisės konvencijos nuostatų, susijusių su dviejų ar daugiau valstybių vandenyse sutinkamų žuvų išteklių ir toli migruojančių žuvų išteklių apsauga ir valdymu, ratifikavimo

text:
Svarbus teisinis pranešimas

|

31998D0414

Oficialusis leidinys L 189 , 03/07/1998 p. 0014 - 0015

		Tarybos sprendimas1998 m. birželio 8 d.dėl Europos bendrijos susitarimo dėl 1982 m. gruodžio 10 d. Jungtinių Tautų jūrų teisės konvencijos nuostatų, susijusių su dviejų ar daugiau valstybių vandenyse sutinkamų žuvų išteklių ir toli migruojančių žuvų išteklių apsauga ir valdymu, ratifikavimo(98/414/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 43 straipsnį ir 228 straipsnio 3 dalies pirmą pastraipą,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Bendrija yra kompetentinga priimti žuvininkystės išteklių apsaugos ir valdymo priemonių ir sudaryti išorinius susitarimus su kitomis šalimis ar tarptautinėmis organizacijomis;kadangi Bendrija pasirašė Jungtinių Tautų jūrų teisės konvenciją, kuri įpareigoja pakrantės valstybes ir valstybes, užsiimančias žvejyba atviroje jūroje, bendradarbiauti apsaugant ir valdant dviejų ar daugiau valstybių vandenyse sutinkamų žuvų išteklius ir toli migruojančių žuvų išteklius;kadangi Bendrija Jungtinių Tautų konferencijos dėl dviejų ar daugiau valstybių vandenyse sutinkamų žuvų išteklių ir toli migruojančių žuvų išteklių, kuri baigėsi susitarimo patvirtinimu, dalyvės teisėmis dalyvavo tarptautinėse derybose ir 1996 m. birželio 27 d. pasirašė šį susitarimą;kadangi susitarimo tikslas yra užtikrinti dviejų ar daugiau valstybių vandenyse sutinkamų žuvų išteklių ir toli migruojančių žuvų išteklių ilgalaikę apsaugą ir subalansuotą naudojimą, inter alia, sudarant sąlygas stiprinti tarptautines žuvininkystės organizacijas ir su šiais ištekliais susijusį tarptautinį bendradarbiavimą;kadangi Bendrijos žvejai gaudo šiuos išteklius, taip pat kadangi Bendrija suinteresuota atlikti veiksmingą vaidmenį už susitarimo įgyvendinimą atsakingose regioninėse žuvininkystės organizacijose;kadangi pagal 1 straipsnio 2 dalį, 38 straipsnį ir 47 straipsnį Europos bendrija gali ratifikuoti susitarimą pagal Jūrų teisės konvencijos IX priedą;kadangi Bendrija ir jos valstybės narės yra kompetentingos spręsti susitarimo taikymo srities klausimus; kadangi dėl šios priežasties yra būtina, kad Bendrija ir jos valstybės narės kartu taptų susitarimo šalimis ir galėtų kartu įgyvendinti susitarime pateiktus įsipareigojimus bei kartu naudotis teisėmis, kurias jis suteikia bendros kompetencijos atvejais, siekiant garantuoti vienodą susitarimo taikymą bendrosios žuvininkystės politikos kontekste,NUSPRENDĖ:1 straipsnisŠiuo dokumentu Europos Bendrijos vardu ratifikuojamas susitarimas dėl 1982 m. gruodžio 10 d. Jungtinių Tautų jūrų teisės konvencijos nuostatų, susijusių su dviejų ar daugiau valstybių vandenyse sutinkamų žuvų išteklių (žuvų, kurios sutinkamos išskirtinėse ekonominėse zonose ir už jų ribų) ir toli migruojančių žuvų išteklių apsauga ir valdymu.Susitarimo tekstas pateikiamas šio sprendimo A priede.2 straipsnis1. Pagal Susitarimo 38, 47 ir 49 straipsnius Tarybos Pirmininkas Europos bendrijos vardu Jungtinių Tautų Generaliniam sekretoriui perduoda saugoti ratifikavimo dokumentą ir šio sprendimo B priede pateiktą kompetencijos deklaraciją, taip pat šio sprendimo C priede pateiktas aiškinamąsias deklaracijas.2. Ratifikavimo dokumentas perduodamas saugoti kartu su visų valstybės narių ratifikavimo dokumentais. Tuo pat metu valstybės narės patvirtina Bendrijos deklaracijas dėl susitarimo ratifikavimo.3 straipsnisKai Bendrija inicijuoja susitarime nustatytą ginčų sprendimo tvarką, jai atstovauja Komisija. Prieš imdamasi veiksmų Komisija konsultuojasi su valstybėmis narėmis, atsižvelgdama į privalomus procedūrinius laiko apribojimus.Priimta Liuksemburge, 1998 m. birželio 8 d.Tarybos varduPirmininkasJ. Cunningham[1] OL C 367, 1996 12 5, p. 24.[2] OL C 167, 1997 6 2, p. 126.--------------------------------------------------


title: 2001 m. rugsėjo 24 d. Tarybos sprendimas dėl 2001 m. Tarptautinio kavos susitarimo sudarymo ir pasirašymo Europos bendrijos vardu

text:
Svarbus teisinis pranešimas

|

32001D0877

Oficialusis leidinys L 326 , 11/12/2001 p. 0022 - 0022

		Tarybos sprendimas2001 m. rugsėjo 24 d.dėl 2001 m. Tarptautinio kavos susitarimo sudarymo ir pasirašymo Europos bendrijos vardu(2001/877/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį ir 300 straipsnio 1 dalį,atsižvelgdama į Komisijos pasiūlymą,kadangi:(1) 2000 m. rugsėjo 28 d. Rezoliucija Nr. 393 Tarptautinė kavos taryba patvirtino 2001 m. Tarptautinį kavos susitarimą.(2) Šis naujas susitarimas buvo sudarytas tam, kad pakeistų iki 2001 m. rugsėjo 30 d. pratęstą 1994 m. Tarptautinį kavos susitarimą.(3) 2001 m. Tarptautinis kavos susitarimas teikiamas pasirašyti ir deponuoti ratifikavimo, priėmimo ar patvirtinimo dokumentus iki 2001 m. rugsėjo 30 d.(4) Bendrija yra 1994 m. Tarptautinio kavos susitarimo, su pratęsimais, narė, ir todėl yra suinteresuota patvirtinti susitarimą, kuris jį pakeičia.(5) Nepaisant išskirtinės Bendrijos kompetencijos šiuo klausimu, ir siekiant išvengti tam tikrų laikinų veikimo sunkumų, būtina įgalioti valstybes nares sudaryti susitarimą tuo pačiu metu, kaip ir Bendrija, ir laikinai dalyvauti šiame naujame susitarime.(6) Valstybės narės turėtų užtikrinti, kad Bendrijos dalyvavimas susitarime yra suderintas su galiojančiomis Sutarties nuostatomis,NUSPRENDĖ:1 straipsnisŠiuo sprendimu Europos bendrijos vardu patvirtinamas 2001 m. Tarptautinis kavos susitarimas.Susitarimo tekstas pridedamas prie šio sprendimo.2 straipsnisŠiuo sprendimu Tarybos pirmininkas yra įgaliojamas paskirti asmenį, kuriam suteikiama teisė iki 2001 m. rugsėjo 25 d. bendrijos vardu pasirašyti susitarimą ir deponuoti patvirtinimo dokumentą.3 straipsnisBendrija ir valstybės narės užtikrina, kad, per metus nuo jo įsigaliojimo, Tarptautinio kavos susitarimo nuostatos, sudarančios veikimo sunkumų individualiai bendrijos narystei, yra pakeičiamos.Priimta Briuselyje, 2001 m. rugsėjo 24 d.Tarybos varduPirmininkasL. Michel--------------------------------------------------


title: 2008/637/EB: 2007 m. birželio 18 d. Tarybos sprendimas dėl Europos bendrijos ir Jordanijos Hašimitų Karalystės susitarimo pasikeičiant laiškais, iš dalies keičiančio EB ir Jordanijos asociacijos susitarimą, sudarymo

text:
5.8.2008

               LT

               Europos Sąjungos oficialusis leidinys

               L 207/16

         TARYBOS SPRENDIMAS
   2007 m. birželio 18 d.
   dėl Europos bendrijos ir Jordanijos Hašimitų Karalystės susitarimo pasikeičiant laiškais, iš dalies keičiančio EB ir Jordanijos asociacijos susitarimą, sudarymo
   (2008/637/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               Vadovaujantis Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Jordanijos Hašimitų Karalystės asociaciją (1) (toliau – Asociacijos susitarimas), 15 straipsnio nuostatomis, Tarybos sprendimu 2006/67/EB (2) patvirtintu Europos bendrijos ir Jordanijos Hašimitų Karalystės susitarimu pasikeičiant laiškais dėl abipusių liberalizavimo priemonių ir iš dalies keičiančiu EB ir Jordanijos asociacijos susitarimą bei pakeičiančiu to susitarimo I, II, III ir IV priedus bei 1 ir 2 protokolus (3) (toliau – Susitarimas pasikeičiant laiškais), nuo 2006 m. sausio 1 d. buvo įvestos naujos dvišalės prekybos nuolaidos žemės ūkio ir perdirbtiems žemės ūkio produktams.

               (2)

               Po to, kai buvo priimtas Sprendimas 2006/67/EB, Jordanijos valdžios institucijos informavo Komisijos tarnybas apie neatitikimus, susijusius su tam tikrais Jordanijos nomenklatūros kodais.

               (3)

               Pažymėtina, kad susitarimu pasikeičiant laiškais nustatytos abipusės liberalizavimo priemonės yra taikomos tik žemės ūkio ir perdirbtiems žemės ūkio produktams, bet ne žuvims ir žuvininkystės produktams, kurie nurodyti 3 skyriuje, 1604 ir 1605 pozicijose bei 0511 91, 2301 20 ir ex19 02 20 („įdaryti tešlos gaminiai, kurių daugiau nei 20 % svorio sudaro žuvys, vėžiagyviai, moliuskai arba kiti vandens bestuburiai“) subpozicijose.

               (4)

               Todėl siekiant ištaisyti šiuos neatitikimus turėtų būti iš dalies pakeisti Asociacijos susitarimo 11a ir 16 straipsniai, III priedas ir 2 protokolo priedas.

               (5)

               Perdirbtiems žemės ūkio produktams, kuriems taikoma persvarstymo sąlyga, turėtų būti pateikta nuoroda į persvarstymo grafiką,

         NUSPRENDĖ:
   1 straipsnis
   Europos bendrijos ir Jordanijos Hašimitų Karalystės susitarimas pasikeičiant laiškais, iš dalies keičiantis EB ir Jordanijos asociacijos susitarimą, patvirtinamas Bendrijos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą pasikeičiant laiškais, kad jis taptų privalomas Bendrijai.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2007 m. birželio 18 d.

            Tarybos vardu

            Pirmininkas

         F.-W. STEINMEIER

      (1)  OL L 129, 2002 5 15, p. 3.

      (2)  OL L 41, 2006 2 13, p. 1.

      (3)  OL L 41, 2006 2 13, p. 3.
    ---documentbreak---

               5.8.2008

               LT

               Europos Sąjungos oficialusis leidinys

               L 207/18

         Europos bendrijos ir Jordanijos Hašimitų Karalystės
   SUSITARIMAS
   pasikeičiant laiškais, iš dalies keičiantis EB ir Jordanijos asociacijos susitarimą
   Pone,
   maloniai primenu, kad po to, kai buvo priimtas 2005 m. gruodžio 20 d. Tarybos sprendimas 2006/67/EB dėl Europos bendrijos ir Jordanijos Hašimitų Karalystės susitarimo pasikeičiant laiškais dėl abipusių liberalizavimo priemonių ir iš dalies keičiančio EB ir Jordanijos asociacijos susitarimą bei pakeičiančio to susitarimo I, II, III ir IV priedus bei 1 ir 2 protokolus, sudarymo, jūsų valdžios institucijos informavo apie neatitikimus pateikiant nuorodas į tam tikrus Jordanijos muitų nomenklatūros kodus.
   Pateikiant nuorodą į perdirbtiems žemės ūkio produktams taikomų nuolaidų persvarstymui numatytą laiką, Asociacijos susitarimo 11a straipsnyje įterpiama nauja 5a dalis:

      „5a.   Nuo 2009 m. sausio 1 d. Bendrija ir Jordanija įvertins situaciją, siekdamos nustatyti nuo 2010 m. sausio 1 d. Bendrijos ir Jordanijos taikytinas liberalizavimo priemones.“

   Siekiant patvirtinti, kad abipusės liberalizavimo priemonės, nustatytos susitarimu, kuris buvo patvirtintas Sprendimu 2006/67/EB, yra taikomos tik žemės ūkio ir perdirbtiems žemės ūkio produktams, Asociacijos susitarimo 16 straipsnis pakeičiamas taip:

      „16 straipsnis
      1.   Į Bendriją importuojamiems Jordanijos kilmės žemės ūkio produktams, išskyrus žuvis ir žuvininkystės produktus, nurodytus 3 skyriuje, 1604 ir 1605 pozicijose bei 0511 91, 2301 20 ir ex19 02 20 („įdaryti tešlos gaminiai, kurių daugiau nei 20 % svorio sudaro žuvys, vėžiagyviai, moliuskai arba kiti vandens bestuburiai“) subpozicijose, taikomos 1 protokolo nuostatos.
      2.   Į Jordaniją importuojamiems Bendrijos kilmės žemės ūkio produktams, išskyrus žuvis ir žuvininkystės produktus, nurodytus 3 skyriuje, 1604 ir 1605 pozicijose bei 0511 91, 2301 20 ir ex19 02 20 („įdaryti tešlos gaminiai, kurių daugiau nei 20 % svorio sudaro žuvys, vėžiagyviai, moliuskai arba kiti vandens bestuburiai“) subpozicijose, taikomos 2 protokolo nuostatos.“

   Siekiant ištaisyti pirmiau minėtus neatitikimus, susijusius su tam tikrais Jordanijos muitų nomenklatūros kodais, Asociacijos susitarimo III priedas ir 2 protokolo priedas iš dalies keičiami taip:

               1)

               III priede:

                           a)

                           A sąraše išbraukiami kodai 210690300, 210690400 ir 210690600;

                           b)

                           B sąraše išbraukiami kodai 1301100000, 130120100, 130120900, 130190100, 130190900, 130211100, 130211200, 130239100, 130239900, 190211100, 190211900, 190590210 ir 210690900;

                           c)

                           D sąraše išbraukiamas kodas 350190000;

                           d)

                           E sąraše išbraukiami kodai 190300000, 200520100 ir 210690990;

                           e)

                           F sąraše kodas 190539000 pakeičiamas kodu 190532000;

                           f)

                           G sąrašo tekstas yra toks: „Perdirbtų žemės ūkio produktų, kuriems muito tarifai nepanaikinami, sąrašas.“;

               2)

               2 protokolo priede:

                           a)

                           A kategorijoje išbraukiamas vienas iš pasikartojančių kodų 130110100;

                           b)

                           B kategorijoje išbraukiamas kodas 130213000;

                           c)

                           E kategorijoje išbraukiamas vienas iš pasikartojančių kodų 130110900.

         Šis susitarimas taikomas atgaline data nuo 2006 m. sausio 1 d.
   Būčiau dėkingas, jei patvirtintumėte Jūsų Vyriausybės pritarimą tam, kas išdėstyta pirmiau.
   Reiškiu Jums savo didžią pagarbą.
   Съставено в Брюксел на
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addì
   Briselē,
   Priimta Briuselyje,
   Kelt Brüsszelben,
   Gedaan te Brussel,
   Sporządzono w Brukseli, dnia
   Feito em Bruxelas,
   Adoptat la Bruxelles,
   V Bruseli
   V Bruslju,
   Tehty Brysselissä
   Utfärdat i Bryssel den
   2007 9 26

      За Европейската общност
      Por la Comunidad Europea
      Za Evropské společenství
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā —
      Europos bendrijos vardu
      Az Európai Közösség részéről
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Pentru Comunitatea Europeană
      Za Európske spoločenstvo
      Za Evropsko skupnost
      Euroopan yhteisön puolesta
      För Europeiska gemenskapen

   Pone,
   maloniai pranešu, kad gavau Jūsų šios dienos laišką, kuriame rašoma:
   „maloniai primenu, kad po to, kai buvo priimtas 2005 m. gruodžio 20 d. Tarybos sprendimas 2006/67/EB dėl Europos bendrijos ir Jordanijos Hašimitų Karalystės susitarimo pasikeičiant laiškais dėl abipusių liberalizavimo priemonių ir iš dalies keičiančio EB ir Jordanijos asociacijos susitarimą bei pakeičiančio to susitarimo I, II, III ir IV priedus bei 1 ir 2 protokolus, sudarymo, jūsų valdžios institucijos informavo apie neatitikimus pateikiant nuorodas į tam tikrus Jordanijos muitų nomenklatūros kodus.
   Pateikiant nuorodą į perdirbtiems žemės ūkio produktams taikomų nuolaidų persvarstymui numatytą laiką, Asociacijos susitarimo 11a straipsnyje įterpiama nauja 5a dalis:

      „5a.   Nuo 2009 m. sausio 1 d. Bendrija ir Jordanija įvertins situaciją, siekdamos nustatyti nuo 2010 m. sausio 1 d. Bendrijos ir Jordanijos taikytinas liberalizavimo priemones.“

   Siekiant patvirtinti, kad abipusės liberalizavimo priemonės, nustatytos susitarimu, kuris buvo patvirtintas Sprendimu 2006/67/EB, yra taikomos tik žemės ūkio ir perdirbtiems žemės ūkio produktams, Asociacijos susitarimo 16 straipsnis pakeičiamas taip:

      „16 straipsnis
      1.   Į Bendriją importuojamiems Jordanijos kilmės žemės ūkio produktams, išskyrus žuvis ir žuvininkystės produktus, nurodytus 3 skyriuje, 1604 ir 1605 pozicijose bei 0511 91, 2301 20 ir ex19 02 20 („įdaryti tešlos gaminiai, kurių daugiau nei 20 % svorio sudaro žuvys, vėžiagyviai, moliuskai arba kiti vandens bestuburiai“) subpozicijose, taikomos 1 protokolo nuostatos.
      2.   Į Jordaniją importuojamiems Bendrijos kilmės žemės ūkio produktams, išskyrus žuvis ir žuvininkystės produktus, nurodytus 3 skyriuje, 1604 ir 1605 pozicijose bei 0511 91, 2301 20 ir ex19 02 20 („įdaryti tešlos gaminiai, kurių daugiau nei 20 % svorio sudaro žuvys, vėžiagyviai, moliuskai arba kiti vandens bestuburiai“) subpozicijose, taikomos 2 protokolo nuostatos.“

   Siekiant ištaisyti pirmiau minėtus neatitikimus, susijusius su tam tikrais Jordanijos muitų nomenklatūros kodais, Asociacijos susitarimo III priedas ir 2 protokolo priedas iš dalies keičiami taip:

               1)

               III priede:

                           a)

                           A sąraše išbraukiami kodai 210690300, 210690400 ir 210690600;

                           b)

                           B sąraše išbraukiami kodai 1301100000, 130120100, 130120900, 130190100, 130190900, 130211100, 130211200, 130239100, 130239900, 190211100, 190211900, 190590210 ir 210690900;

                           c)

                           D sąraše išbraukiamas kodas 350190000;

                           d)

                           E sąraše išbraukiami kodai 190300000, 200520100 ir 210690990;

                           e)

                           F sąraše kodas 190539000 pakeičiamas kodu 190532000;

                           f)

                           G sąrašo tekstas yra toks: „Perdirbtų žemės ūkio produktų, kuriems muito tarifai nepanaikinami, sąrašas.“;

               2)

               2 protokolo priede:

                           a)

                           A kategorijoje išbraukiamas vienas iš pasikartojančių kodų 130110100;

                           b)

                           B kategorijoje išbraukiamas kodas 130213000;

                           c)

                           E kategorijoje išbraukiamas vienas iš pasikartojančių kodų 130110900.

         Šis susitarimas taikomas atgaline data nuo 2006 m. sausio 1 d.
   Būčiau dėkingas, jei patvirtintumėte Jūsų Vyriausybės pritarimą tam, kas išdėstyta pirmiau.“
   Turiu garbės Jums pranešti, kad mano Vyriausybė pritaria Jūsų laiško turiniui.
   Reiškiu Jums savo didžią pagarbą.
   Done at Brussels,
   Съставено в Брюксел на
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Fait à Bruxelles, le
   Fatto a Bruxelles, addì
   Briselē,
   Priimta Briuselyje,
   Kelt Brüsszelben,
   Gedaan te Brussel,
   Sporządzono w Brukseli, dnia
   Feito em Bruxelas,
   Adoptat la Bruxelles,
   V Bruseli
   V Bruslju,
   Tehty Brysselissä
   Utfärdat i Bryssel den
   2007 9 26

      For the Government of the Hashemite Kingdom of Jordan
      За правителството на Хашемитското кралство Йордания
      En nombre del Gobierno del Reino Hachemita de Jordania
      Za vládu Jordánského hášimovského království
      På regeringen for Det Hashemitiske Kongerige Jordans vegne
      Im Namen der Regierung des Haschemitischen Königreichs Jordanien
      Jordaania Hašimiidi Kunungriigi valitsuse nimel
      Για την κυβέρνηση του Χασμετικού Βασιλείου της Ιορδανίας
      Pour le gouvernement du Royaume hachémite de Jordanie
      Per il Regno hashemita di Giordania
      Jordanijos Hašimitų Karalystěs Vyriausybės vardu
      Jordānijas Hāšīmītu Karalistes valdības vārdā —
      A Jordán Hasimita Királyság kormánya részéről
      Voor het Hasjemitisch Koninkrijk Jordanië
      W imieniu Rządu Haszymidzkiego Królestwa Jordanii
      Pelo Reino Hachemita da Jordânia
      Pentru Guvernul Regatului Hașemit al Jordaniei
      Za vládu Jordánskeho hášimovského kráľovstva
      Za Vlado Hašemitiske kraljevine Jordanije
      Jordanian hašemitiisen kuningaskunnan hallituksen puolesta
      På Hashemitiska konungariket Jordaniens regerings vägnar


title: 1999 m. birželio 21 d. Tarybos sprendimas dėl Europos bendrijos ir Islandijos Respublikos susitarimo sudarymo pasikeičiant laiškais dėl Europos ekonominės bendrijos ir Islandijos Respublikos susitarimo protokolo Nr. 2

text:
Svarbus teisinis pranešimas

|

31999D0492

Oficialusis leidinys L 192 , 24/07/1999 p. 0047 - 0047

		Tarybos sprendimas1999 m. birželio 21 d.dėl Europos bendrijos ir Islandijos Respublikos susitarimo sudarymo pasikeičiant laiškais dėl Europos ekonominės bendrijos ir Islandijos Respublikos susitarimo protokolo Nr. 2(1999/492/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, kartu su 300 straipsnio 2 dalies pirmuoju sakiniu,atsižvelgdama į Komisijos pasiūlymą,(1) kadangi Europos bendrijos ir Islandijos Respublikos susitarimas pasikeičiant laiškais dėl Europos ekonominės bendrijos ir Islandijos Respublikos [1] susitarimo protokolo Nr. 2 buvo pasirašytas, kad būtų atsižvelgta į Austrijos Respublikos, Suomijos Respublikos, Švedijos Karalystės įstojimą į Europos Sąjungą ir būtų įgyvendinti Urugvajaus raundo susitarimai;(2) kadangi Susitarimas turi būti patvirtintas,NUSPRENDĖ:1 straipsnisBendrijos vardu patvirtinamas Europos bendrijos ir Islandijos Respublikos susitarimas pasikeičiant laiškais dėl Europos ekonominės bendrijos ir Islandijos Respublikos susitarimo protokolo Nr. 2.Susitarimo tekstas pridedamas prie šio sprendimo.2 straipsnisKomisija padedant komitetui, minimam Reglamento (EB) Nr. 3448/93 15 straipsnyje [2], priima išsamias šio sprendimo taikymo taisykles minėto reglamento 16 straipsnyje numatyta tvarka.3 straipsnisTarybos pirmininkas įgaliojamas paskirti asmenį, įgaliotą pasirašyti Susitarimą, minimą 1 straipsnyje, įpareigojantį Bendriją.Priimta Liuksemburge, 1999 m. birželio 21 d.Tarybos varduPirmininkasG. Verheugen[1] OL L 301, 1972 12 31, p. 2.[2] OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2491/98 (OL L 309, 1998 11 19, p. 28).--------------------------------------------------


title: 2017 m. rugsėjo 13 d. Europos Parlamento ir Tarybos sprendimas (ES) 2017/1600 dėl Europos prisitaikymo prie globalizacijos padarinių fondo lėšų mobilizavimo pagal Suomijos paraišką „EGF/2017/002 FI/Microsoft 2“

text:
23.9.2017

               LT

               Europos Sąjungos oficialusis leidinys

               L 245/5

         EUROPOS PARLAMENTO IR TARYBOS SPRENDIMAS (ES) 2017/1600
   2017 m. rugsėjo 13 d.
   dėl Europos prisitaikymo prie globalizacijos padarinių fondo lėšų mobilizavimo pagal Suomijos paraišką „EGF/2017/002 FI/Microsoft 2“
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, kurių veikla nutrūko dėl globalizacijos sukeltų esminių pasaulio prekybos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF lėšų didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 12 straipsnyje;

               (3)

               2017 m. vasario 1 d. Suomija pateikė paraišką mobilizuoti EGF lėšas, nes iš įmonės „Microsoft Oy“ („Microsoft Mobile Oy“) ir 11 tiekimo bei tolesnės gamybos grandies įmonių buvo atleista darbuotojų ir nutraukta įmonių veikla. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               todėl finansinei paramai pagal Suomijos pateiktą paraišką suteikti iš EGF turėtų būti mobilizuota 3 520 080 EUR suma;

               (5)

               siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2017 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 3 520 080 EUR įsipareigojimų ir mokėjimų asignavimų sumą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2017 m. rugsėjo 13 d.

      Priimta Strasbūre 2017 m. rugsėjo 13 d.

            Europos Parlamento vardu

            Pirmininkas

         A. TAJANI

            Tarybos vardu

            Pirmininkas

         M. MAASIKAS

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2015 m. birželio 11 d. Tarybos sprendimas (BUSP) 2015/901, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (EULEX KOSOVO)

text:
12.6.2015

               LT

               Europos Sąjungos oficialusis leidinys

               L 147/21

         TARYBOS SPRENDIMAS (BUSP) 2015/901
   2015 m. birželio 11 d.
   kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (1) (EULEX KOSOVO)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. vasario 4 d. Taryba priėmė Bendruosius veiksmus 2008/124/BUSP (2);

               (2)

               2014 m. birželio 12 d. Taryba priėmė Sprendimą 2014/349/BUSP (3), kuriuo buvo iš dalies pakeisti Bendrieji veiksmai 2008/124/BUSP ir iki 2016 m. birželio 14 d. pratęstas jų galiojimo terminas;

               (3)

               2014 m. rugsėjo 29 d. Taryba priėmė Sprendimą 2014/685/BUSP (4), kuriuo iš dalies keičiami Bendrieji veiksmai 2008/124/BUSP, kuriuo buvo numatyta orientacinė finansavimo suma laikotarpiui nuo 2014 m. spalio 15 d. iki 2015 m. birželio 14 d.;

               (4)

               Bendrieji veiksmai 2008/124/BUSP turėtų būti iš dalies pakeisti, kad būtų nustatyta nauja orientacinė finansavimo suma, numatyta laikotarpiui nuo 2015 m. birželio 15 d. iki 2016 m. birželio 14 d.;

               (5)

               EULEX KOSOVO bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus;

               (6)

               todėl Bendrieji veiksmai 2008/124/BUSP turėtų būti atitinkamai iš dalies pakeisti,

         PRIĖMĖ ŠĮ SPRENDIMĄ:
   1 straipsnis
   Bendrųjų veiksmų 2008/124/BUSP 16 straipsnio 1 dalies paskutinė pastraipa pakeičiama taip:

      „Orientacinė finansavimo suma, skirta su EULEX KOSOVO susijusioms išlaidoms padengti nuo 2015 m. birželio 15 d. iki 2016 m. birželio 14 d., yra 77 000 000 EUR.“

   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. birželio 11 d.

            Tarybos vardu

            Pirmininkas

         A. MATĪSS

      (1)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

      (2)  2008 m. vasario 4 d. Tarybos bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (OL L 42, 2008 2 16, p. 92).

      (3)  2014 m. birželio 12 d. Tarybos sprendimas 2014/349/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove EULEX KOSOVO (OL L 174, 2014 6 13, p. 42).

      (4)  2014 m. rugsėjo 29 d. Tarybos sprendimas 2014/685/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (OL L 284, 2014 9 30, p. 51).


title: 2006/700/EB: 2006 m. rugsėjo 1 d. Tarybos sprendimas dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės navigacijos palydovinės sistemos (GNSS) pasirašymo Bendrijos vardu

text:
19.10.2006

               LT

               Europos Sąjungos oficialusis leidinys

               L 288/30

         TARYBOS SPRENDIMAS
   2006 m. rugsėjo 1 d.
   dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės navigacijos palydovinės sistemos (GNSS) pasirašymo Bendrijos vardu
   (2006/700/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 ir 170 straipsnius kartu su 300 straipsnio 2 dalies pirmosios pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               Komisija baigė derybas dėl Bendradarbiavimo susitarimo dėl civilinės pasaulinės navigacijos palydovinės sistemos (GNSS) (toliau – Susitarimas) su Korėjos Respublika.

               (2)

               2006 m. sausio 12 d. parafuotas Susitarimas su sąlyga, kad jis bus sudarytas vėliau, turėtų būti pasirašytas,

         NUSPRENDĖ:
   1 straipsnis
   Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės navigacijos palydovinės sistemos (GNSS) pasirašymas patvirtinamas Bendrijos vardu, atsižvelgiant į Tarybos sprendimą dėl šio susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), kuris (-ie) įgaliojamas (-i) Bendrijos vardu pasirašyti susitarimą su sąlyga, kad jis bus sudarytas.

      Priimta Briuselyje, 2006 m. rugsėjo 1 d.

            Tarybos vardu

            Pirmininkas

         E. TUOMIOJA

    ---documentbreak---

               19.10.2006

               LT

               Europos Sąjungos oficialusis leidinys

               L 288/31

         EUROPOS BENDRIJOS
   bei jos valstybių narių ir Korėjos Respublikos bendradarbiavimo susitarimas dėl civilinės pasaulinės navigacijos palydovinės sistemos (GNSS)
   EUROPOS BENDRIJA (toliau – Bendrija)
   ir
   BELGIJOS KARALYSTĖ,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   Europos bendrijos steigimo sutarties Susitariančiosios Šalys (toliau – valstybės narės)
   ir
   KORĖJOS RESPUBLIKA (toliau – Korėja),
   (toliau – Šalys),
   ATSIŽVELGDAMOS į bendrą suinteresuotumą plėtoti pasaulinę palydovinės navigacijos sistemą (toliau – GNSS) civiliniam naudojimui,
   PRIPAŽINDAMOS Galileo svarbą Europos ir Korėjos navigacijos ir informacijos infrastruktūrai,
   PRIPAŽINDAMOS Korėjos pažangą palydovinės navigacijos srityje,
   ATSIŽVELGDAMOS į augančią GNSS taikymo plėtrą Korėjoje, Europoje ir kitose pasaulio vietose,
   SUSITARĖ:
   1 straipsnis
   Susitarimo tikslas
   Susitarimo tikslas yra paskatinti, palengvinti ir sustiprinti Šalių bendradarbiavimą civilinės pasaulinės palydovinės navigacijos srityje Europai ir Korėjai prisidedant prie civilinės pasaulinės palydovinės navigacijos sistemos (GNSS) kūrimo.
   2 straipsnis
   Sąvokų apibrėžtys
   Šiame Susitarime:

               a)

               Patikslinimo sistemos – regioninės arba vietinės sistemos, pavyzdžiui, Europos geostacionarinė navigacinė tinklo sistema (EGNOS). Šios sistemos sudaro sąlygas pasaulinės GNSS vartotojams naudotis geresnės kokybės paslaugomis, pavyzdžiui, didesniu tikslumu, geresnėmis prieigos galimybėmis, integralumu ir didesniu patikimumu.

               b)

               Galileo – civilių administruojama autonomiška Europos civilinė pasaulinė palydovinė navigacijos vietos ir laiko nustatymo sistema, skirta teikti Bendrijos, jos valstybių narių ir Europos kosmoso agentūros sukurtas ir išplėtotas GNSS paslaugas. Galileo valdymas gali būti perduotas privačiam sektoriui. Numatoma, kad Galileo teiks viešai prieinamas, komercinės paskirties, žmonių gyvybės apsaugos bei paieškos ir gelbėjimo paslaugas, taip pat reguliuojamas riboto naudojimo viešąsias paslaugas, skirtas leidimą turinčių viešojo sektoriaus vartotojų poreikiams tenkinti.

               c)

               Galileo vietiniai elementai – tai sistemos, skirtos Galileo palydovinės navigacijos ir laiko nustatymo signalų vartotojams teikti informaciją, papildančią tą, kuri priimama iš pagrindinių palydovų. Vietiniai elementai gali būti papildomai išdėstyti aplink oro uostus, jūrų uostus ir miestuose ar kitose geografiškai sudėtingose vietovėse. Galileo pateiks vietinių elementų bendruosius modelius.

               d)

               Pasaulinė navigacijos, vietos ir laiko nustatymo įranga – bet kokia civiliniam galutiniam vartotojui skirta įranga, galinti perduoti, priimti ar apdoroti palydovinius navigacijos ar laiko nustatymo signalus, skirta teikti paslaugas, arba veikti kartu su regionine patikslinimo sistema.

               e)

               Reguliavimo priemonė – įstatymas, norminis aktas, taisyklė, procedūra, sprendimas, politika ar administracinis veiksmas.

               f)

               Suderinamumas – vartotojo lygmeniu tokia situacija, kai dvigubos sistemos imtuvas gali priimti signalus iš karto iš dviejų sistemų vienodai gerai arba geriau, nei naudojant tik vieną sistemą.

               g)

               Intelektinė nuosavybė – sąvoka vartojama ta reikšme, kuri apibrėžta 1967 m. liepos 14 d. Stokholme priimtos Konvencijos dėl pasaulinės intelektinės nuosavybės organizacijos įsteigimo 2 straipsnyje.

               h)

               Atsakomybė – fizinio ar juridinio asmens teisinė atsakomybė atlyginti kitam fiziniam ar juridiniam asmeniui padarytą žalą vadovaujantis konkrečiais teisiniais principais ir taisyklėmis. Šis įsipareigojimas gali būti nurodytas susitarime (sutartinė atsakomybė) arba teisės normoje (deliktinė atsakomybė).

               i)

               Įslaptinta informacija – informacija, atsiradusi ES arba gauta iš valstybių narių, ES nepriklausančių šalių ar tarptautinių organizacijų, ir kuri turi būti apsaugota nuo neleistino paviešinimo, kuris galėtų įvairiai pakenkti Šalių arba kurios nors valstybės narės pagrindiniams interesams, įskaitant nacionalinį saugumą. Tokios informacijos įslaptinimo lygis nurodomas specialiu žymėjimu. Tokia informacija įslaptinama remiantis galiojančiais įstatymais ir teisės aktais bei turi būti saugoma nuo neleistino išslaptinimo, integralumo ir galimybės naudotis praradimo.

         3 straipsnis
   Bendradarbiavimo principai
   Bendradarbiaudamos pagal šį Susitarimą Šalys susitarė taikyti šiuos principus:

               1)

               Abipusė nauda, pagrįsta bendra teisių ir pareigų, įskaitant įnašus, pusiausvyra.

               2)

               Partnerystė vykdant Galileo programą pagal Galileo valdymą reglamentuojančią tvarką ir taisykles.

               3)

               Abipusės galimybės įsitraukti į bendradarbiavimo veiklą, vykdant Europos bendrijos bei jos valstybių narių ir Korėjos GNSS projektus civiliniam naudojimui.

               4)

               Operatyvus keitimasis informacija, kuri gali turėti įtakos bendradarbiavimo veiklai.

               5)

               Tinkama intelektinės nuosavybės teisių apsauga, kaip nurodyta šio Susitarimo 8 straipsnio 3 dalyje.

               6)

               Laisvė teikti palydovinės navigacijos paslaugas Šalių teritorijose.

               7)

               Neribojama prekyba GNSS prekėmis Šalių teritorijose.

         4 straipsnis
   Bendradarbiavimo veiklos apimtis
   1.   Palydovinės navigacijos ir laiko nustatymo srityje bendradarbiaujama šiais klausimais: radijo dažnio spektro, mokslinių tyrimų ir mokymo, įmonių bendradarbiavimo, prekybos ir rinkos plėtros, standartizavimo, sertifikavimo ir reguliavimo priemonių, patikslinimo sistemų, saugumo, atsakomybės ir sąnaudų padengimo. Šalys gali patikslinti 1 dalyje pateiktą klausimų sąrašą šio Susitarimo 14 straipsniu įsteigto GNSS vadybos komiteto sprendimu.
   2.   Šis Susitarimas neapima Šalių bendradarbiavimo toliau nurodytose srityse. Jeigu Šalys susitars, kad siekiant abipusės naudos reikia bendradarbiauti ir kurioje nors toliau nurodytoje srityje, tam prireiks derybų ir atitinkamų susitarimų tarp Šalių sudarymo:

               2.1.

               Slaptosios Galileo technologijos ir objektai, kuriems taikomos eksporto kontrolės ir neplatinimo reguliavimo priemonės, galiojančios Europos bendrijoje ar jos valstybėse narėse.

               2.2.

               Galileo kriptografija ir informacijos saugumas (Infosec).

               2.3.

               Galileo sistemos saugumo struktūra (kosmoso, žemės ir vartotojų segmentai).

               2.4.

               Pasaulinių Galileo segmentų saugumo kontrolės savybės.

               2.5.

               Viešųjų reguliuojamų paslaugų apibrėžimo, plėtojimo, įgyvendinimo, testavimo, įvertinimo bei eksploatacijos (valdymo ir naudojimo) etapai.

               2.6.

               Keitimasis įslaptinta informacija apie palydovinę navigaciją ir Galileo.

         3.   Šis Susitarimas neturi įtakos Galileo programos institucinei struktūrai, nustatytai Europos bendrijos teisės aktais Galileo programos valdymo tikslais. Šis Susitarimas neturi įtakos nei nacionalinėms saugumo priemonėms, nei taikomoms reguliavimo priemonėms, kuriomis įgyvendinami ginklų neplatinimo ir eksporto kontrolės įsipareigojimai, įskaitant nematerialaus technologijų perdavimo kontrolę.
   5 straipsnis
   Bendradarbiavimo veiklos formos
   1.   Atsižvelgdamos į taikomas reguliavimo priemones, Šalys kuo labiau skatina bendradarbiavimo veiklą pagal šį susitarimą, siekdamos sudaryti panašias dalyvavimo jų veikloje galimybes 4 straipsnyje išvardytose srityse.
   2.   Šalys susitaria bendradarbiauti šio Susitarimo 6–13 straipsniuose minimose srityse.
   6 straipsnis
   Radijo dažnių spektras
   1.   Naudodamosi sėkmingais ankstesnės veiklos Tarptautinėje telekomunikacijų sąjungoje rezultatais, Šalys susitaria tęsti bendradarbiavimą ir teikti abipusę paramą radijo dažnių spektro klausimais.
   2.   Šiuo atžvilgiu Šalys keičiasi informacija apie dažnių registravimą ir siekia, kad Galileo ir būsimo Korėjos GNSS, įskaitant palydovinę patikslinimo sistemą (SBAS), būtų paskirti reikalingi dažniai, ir taip būtų užtikrinta galimybė vartotojams visame pasaulyje, ypač Korėjoje ir Bendrijoje, naudotis Galileo paslaugomis.
   3.   Pripažindamos radijo navigacijos dažnių spektro apsaugojimo nuo trikdžių ir trukdymų svarbą, Šalys siekia nustatyti trikdžių šaltinius ir ieško abipusiai priimtinų būdų kovoti su tokiais trikdžiais.
   4.   Šalys susitaria pagal 14 straipsnį pavesti komitetui nustatyti tinkamą mechanizmą, skirtą užtikrinti veiksmingą bendradarbiavimą šiame sektoriuje.
   5.   Šiame Susitarime nėra nuostatų, leidžiančių nukrypti nuo taikomų Tarptautinės telekomunikacijų sąjungos nuostatų, įskaitant Tarptautinės telekomunikacijų sąjungos radijo ryšio reglamentus.
   7 straipsnis
   Moksliniai tyrimai
   Šalys skatina bendrą mokslinių tyrimų veiklą GNSS srityje, panaudojant Europos bendrijos ir Korėjos mokslinių tyrimų programas, įskaitant Europos bendrijos mokslinių tyrimų ir plėtros pagrindų programą, Europos kosmoso agentūros mokslinių tyrimų programas ir Korėjos ministerijų ir agentūrų programas, susijusias su GNSS.
   Bendra mokslinių tyrimų veikla turėtų prisidėti prie civiliniam naudojimui skirtos GNSS būsimo plėtojimo planavimo.
   Šalys susitaria pagal 14 straipsnį pavesti komitetui nustatyti tinkamą mechanizmą, skirtą užtikrinti veiksmingą dalyvavimą mokslinių tyrimų programose.
   8 straipsnis
   Įmonių bendradarbiavimas
   1.   Šalys skatina ir remia abiejų pusių įmonių bendradarbiavimą, įskaitant bendrų įmonių steigimą ir Korėjos įmonių dalyvavimą atitinkamose Europos pramonės asociacijose bei Europos įmonių dalyvavimą Korėjos pramonės asociacijose, siekiant įdiegti Galileo sistemą bei skatinti Galileo programų ir paslaugų naudojimą bei plėtojimą.
   2.   Šalys įsteigs jungtinę patariamąją grupę, konsultuojančią įmonių bendradarbiavimo klausimais pagal šio Susitarimo 14 straipsniu įsteigtą Vadybos komitetą, siekiant tirti ir vadovauti bendradarbiavimui kuriant ir gaminant palydovus, kuriant paslaugas, antžeminių stočių įrenginius ir taikomuosius produktus.
   3.   Siekdamos palengvinti įmonių bendradarbiavimą, Šalys suteikia ir užtikrina tinkamą ir veiksmingą intelektinės nuosavybės teisių apsaugą su Galileo ir (arba) EGNOS plėtojimu ir eksploatavimu susijusiose srityse ir sektoriuose, laikydamosi atitinkamų TRIPS susitarime ir tarptautinėse konvencijose, kurias pasirašė abi Šalys, nustatytų tarptautinių standartų, įskaitant veiksmingus tokių standartų įgyvendinimo būdus.
   4.   Kompetentinga Galileo saugumo tarnyba turės iš anksto suteikti leidimą Korėjai į trečiąsias šalis eksportuoti specialiai pagamintus ir pagal Galileo programą finansuotus slaptus objektus, Galileo saugumo tarnybai nustačius, kad šių objektų eksportui turi būti taikoma kontrolė. Šio Susitarimo 4 straipsnio 2 dalyje nurodytuose atskiruose susitarimuose taip pat apibūdinamas Šalims tinkamas mechanizmas, kurio tikslas – rekomenduoti potencialius objektus, kuriuos eksportuojant reikėtų leidimo.
   5.   Siekiant prisidėti prie Susitarimo tikslų įgyvendinimo, Šalys skatina stiprinti Europos kosmoso agentūros ir už GNSS atsakingų Korėjos ministerijų ir agentūrų ryšius.
   9 straipsnis
   Prekybos ir rinkos plėtra
   1.   Šalys skatina prekybą ir investicijas į Europos ir Korėjos palydovinės navigacijos infrastruktūrą, įrangą, Galileo vietinius elementus ir programas.
   2.   Šiuo tikslu Šalys plačiau informuoja visuomenę apie veiklą Galileo palydovinės navigacijos sistemos srityje, nustato galimas kliūtis GNSS taikymo galimybėms plėsti ir imasi reikiamų priemonių, kad būtų sudarytos tinkamos sąlygos tokiai plėtrai.
   3.   Kad būtų veiksmingai nustatomi vartotojų poreikiai ir į juos veiksmingai reaguojama, Šalys svarsto galimybę įsteigti jungtinį GNSS naudotojų forumą.
   4.   Šis Susitarimas neturi įtakos Šalių teisėms ir įsipareigojimams Marakešo susitarimu įsteigtoje Pasaulinėje prekybos organizacijoje.
   10 straipsnis
   Standartai, sertifikavimas ir reguliavimo priemonės
   1.   Pripažindamos, kad vykdant tarptautinį pasaulinės palydovinės navigacijos paslaugų standartizavimą ir sertifikavimą svarbu suderinti metodus, Šalys bendrai rems Galileo standartų kūrimą ir skatins jų taikymą visame pasaulyje, pabrėždamos suderinamumą su kitomis GNSS sistemomis.
   Vienas iš tokio suderinimo tikslų – skatinti, kad Galileo sistema būtų plačiai ir novatoriškai naudojama kaip pasaulinis navigacijos ir laiko nustatymo standartas teikiant viešas, komercines ir žmonių gyvybės apsaugos paslaugas. Šalys susitaria sukurti palankias sąlygas Galileo taikymo galimybėms plėtoti.
   2.   Todėl siekdamos prisidėti prie šio Susitarimo tikslų ir juos įgyvendinti, Šalys atitinkamai bendradarbiauja palydovinio vietos nustatymo, navigacijos ir laiko nustatymo klausimais, kurie iškyla Tarptautinėje civilinės aviacijos organizacijoje, Tarptautinėje jūrų organizacijoje ir Tarptautinėje telekomunikacijų sąjungoje.
   3.   Dvišaliu lygiu Šalys užtikrina, kad priemonės, susijusios su GNSS techniniais standartais, sertifikavimo bei licencijavimo reikalavimais ir procedūromis, nesudarytų nereikalingų kliūčių prekybai. Vidaus reikalavimai grindžiami iš anksto nustatytais objektyviais, nediskriminaciniais ir skaidriais kriterijais.
   4.   Šalys imasi reikiamų reguliavimo priemonių, kad būtų galima naudoti Galileo imtuvus, antžeminę ir kosmoso įrangą jų jurisdikcijai priklausančioje teritorijoje. Šiuo atžvilgiu Korėjos Respublikos Vyriausybė radijo ryšių srityje Galileo traktuoja ne mažiau palankiai, nei bet kurią kitą paslaugą.
   5.   Šalys skatina Korėjos atstovų dalyvavimą Europos standartizacijos institucijose.
   11 straipsnis
   Pasaulinių ir regioninių GNSS antžeminių patikslinimo sistemų plėtojimas
   1.   Šalys bendradarbiauja, kad apibrėžtų ir įdiegtų antžeminių sistemų struktūras, leidžiančias optimaliai užtikrinti Galileo ir (arba) EGNOS integralumą, tikslumą ir Galileo bei EGNOS paslaugų tęstinumą ir sąveiką su kitomis GNSS sistemomis.
   2.   Šiuo tikslu Šalys bendradarbiauja regioniniu lygiu, siekdamos įdiegti Galileo sistema paremtą regioninę antžeminę patikslinimo sistemą Korėjoje. Numatoma, kad naudojantis tokia regionine sistema bus galima teikti regionines integralumo paslaugas, kurios papildytų pasauliniu mastu teikiamas Galileo sistemos paslaugas. Šalys numato išplėsti EGNOS taikymą Rytų Azijos regione.
   3.   Vietos lygiu Šalys sudaro sąlygas plėtoti Galileo vietinius elementus.
   12 straipsnis
   Saugumas
   1.   Šalys siekia apsaugoti pasaulines palydovines navigacijos sistemas nuo netinkamo naudojimo, trikdžių, kitokių trukdymų ir piktavališkų veiksmų.
   2.   Šalys imasi visų įmanomų priemonių, siekdamos jų jurisdikcijai priklausančiose teritorijose užtikrinti palydovinės navigacijos paslaugų ir susijusios infrastruktūros tęstinumą ir saugą.
   3.   Šalys pripažįsta, kad bendradarbiavimas, siekiant užtikrinti Galileo sistemos ir paslaugų saugumą, yra svarbus bendras tikslas.
   4.   Siekdamos spręsti GNSS saugumo klausimus, Šalys įsteigia atitinkamą konsultacinę instituciją.
   Praktinio pobūdžio priemones ir tvarką turi nustatyti abiejų Šalių kompetentingos saugumo tarnybos.
   13 straipsnis
   Atsakomybė ir sąnaudų padengimas
   Šalys bendradarbiauja, siekdamos nustatyti ir įgyvendinti atsakomybės tvarką ir išlaidų padengimo priemones, kad būtų sudarytos geresnės sąlygos teikti civilinės paskirties GNSS paslaugas.
   14 straipsnis
   Bendradarbiavimo mechanizmas
   1.   Pagal šį Susitarimą Korėjos vardu bendradarbiavimo veiklą koordinuoja ir sudaro jai sąlygas Korėjos Respublikos Vyriausybė, o Bendrijos ir jos valstybių narių vardu – Europos Komisija.
   2.   Vadovaujantis 1 straipsnyje nurodytu tikslu, Susitarimui administruoti šie du subjektai įsteigia GNSS vadybos komitetą (toliau – Komitetas). Šį Komitetą sudaro oficialūs kiekvienos Šalies atstovai, ir jis priima savo darbo tvarkos taisykles tarpusavio susitarimu.
   Vadybos komiteto funkcijos:

               a)

               skatinti ir prižiūrėti įvairią bendradarbiavimo veiklą ir teikti Šalims rekomendacijas;

               b)

               patarti Šalims dėl būdų, skirtų sustiprinti ir patobulinti bendradarbiavimą, atitinkantį šiame Susitarime išdėstytus principus;

               c)

               tikrinti, kaip veiksmingai veikia ir yra įgyvendinamas šis Susitarimas; ir

               d)

               svarstyti galimybę išplėsti bendradarbiavimą, t. y. bendradarbiauti 4 straipsnio 2 dalyje minėtose srityse.

         3.   Paprastai Komitetas susitinka kartą per metus. Posėdžiai vyks paeiliui Bendrijoje ir Korėjoje. Neeiliniai posėdžiai gali būti rengiami bet kurios Šalies prašymu.
   Komiteto išlaidas arba jo vardu padarytas išlaidas padengia Šalis, kuri rekomendavo ar paskyrė Komiteto narį ar narius. Kitas išlaidas, išskyrus kelionės ir apgyvendinimo išlaidas, kurios yra tiesiogiai susijusios su Komiteto susitikimais, padengia priimančioji šalis. Komitetas gali įsteigti jungtines technines darbo grupes specifiniams klausimams spręsti, pvz. įmonių bendradarbiavimas ir standartizavimas, jeigu Šalims jie atrodo svarbūs.
   4.   Šalys pritaria galimam Korėjos atstovų dalyvavimui Europos GNSS priežiūros institucijos veikloje laikantis galiojančių Europos bendrijos teisės aktų, tvarkos ir procedūrų reglamentuojančių tokį dalyvavimą.
   15 straipsnis
   Finansavimas
   1.   Kiekviena Šalis padengia su atitinkamų įsipareigojimų pagal šį Susitarimą įvykdymu susijusias išlaidas. 14 straipsnio 4 dalyje nurodyta tvarka ir procedūros apima ES nepriklausančios šalies, nusprendusios siekti dalyvavimo priežiūros institucijoje, atitinkamus finansinius įnašus Galileo programai.
   2.   Vadovaudamosi savo įstatymais ir kitais teisės aktais, Šalys imasi visų reikiamų priemonių ir stengiasi palengvinti bendradarbiavimo veikloje pagal šį Susitarimą dalyvaujančių asmenų ir naudojamo kapitalo, medžiagų, duomenų ir įrangos patekimą į savo teritoriją, buvimą joje ir išvykimą.
   3.   Kai vienos Šalies konkrečiose bendradarbiavimo schemose yra numatyta finansinė parama kitos Šalies dalyviams, Šalys užtikrina, kad tokioms subsidijoms ir finansinei paramai, kurią viena Šalis remdama šią veiklą skiria kitos Šalies dalyviams, nebus taikomi muitai ir kitokie mokesčiai, laikantis kiekvienos Šalies teritorijoje galiojančių įstatymų ir kitų teisės aktų.
   16 straipsnis
   Keitimasis informacija
   1.   Kad būtų užtikrintas veiksmingas šios Susitarimo nuostatų įgyvendinimas, Šalys nustato administracines priemones ir paskiria už bendradarbiavimą atsakingus informacijos centrus.
   2.   Šalys skatina abiejų Šalių institucijas ir įmones toliau keistis informacija apie palydovinę navigaciją.
   17 straipsnis
   Konsultacijos ir ginčų sprendimas
   1.   Bet kurios Šalies prašymu, Šalys nedelsdamos konsultuojasi visais klausimais, kylančiais dėl šio Susitarimo aiškinimo ar taikymo. Visi ginčai dėl šio Susitarimo aiškinimo ar taikymo sprendžiami Šalims draugiškai konsultuojantis.
   2.   1 dalies nuostatos netrukdo Šalims pasinaudoti ginčų sprendimo tvarka pagal PPO susitarimus.
   18 straipsnis
   Įsigaliojimas ir nutraukimas
   1.   Šis Susitarimas įsigalioja pirmąją mėnesio, einančio po dienos, kurią Šalys viena kitai praneša apie visų šiam Susitarimui įsigalioti reikalingų procedūrų užbaigimą, dieną. Pranešimai siunčiami Europos Sąjungos Tarybai, Susitarimo depozitarui.
   2.   Šio Susitarimo nutraukimas neturi įtakos pagal jį nustatytų priemonių ar konkrečių pagal jį suteiktų teisių ir prisiimtų įsipareigojimų intelektinės nuosavybės teisių srityje galiojimui ar trukmei.
   3.   Šis Susitarimas gali būti keičiamas abipusiu raštišku Šalių susitarimu. Bet kurie pakeitimai įsigalioja pirmąją mėnesio, einančio po dienos, kurią Šalys praneša depozitarui apie visų šiam tikslui reikalingų procedūrų užbaigimą, dieną.
   4.   Šis Susitarimas galioja penkerius metus ir galioja toliau, nebent kuri nors Šalis jį nutraukia baigiantis pradiniam penkerių metų laikotarpiui arba bet kuriuo metu po to, raštu pranešdama kitai Šaliai ne mažiau prieš šešis mėnesius apie savo ketinimą nutraukti šį Susitarimą.

      Šis Susitarimas parengtas dviem egzemplioriais anglų, čekų, danų, estų, graikų, italų, ispanų, latvių, lenkų, lietuvių, maltiečių, olandų, prancūzų, portugalų, slovakų, slovėnų, suomių, švedų, vengrų, vokiečių ir korėjiečių kalbomis; visi tekstai yra autentiški.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la Republique française

         Thar cheani Na hÉireann
         For Ireland

         Per la Repubblica italiana

         Για την Κυπριακή Δημοκρατία,

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta’ Malta

         Voor het Koninkrijk der Nederlanden

         Für die Republik Osterreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         For Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         Za Evropské společenství
         For det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per Ia Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitâ Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vagnar


title: 1994 m. kovo 9 d. Europos Parlamento sprendimas dėl ombudsmeno pareigų atlikimą reglamentuojančių nuostatų ir bendrųjų sąlygų

text:
Svarbus teisinis pranešimas

|

31994D0262

Oficialusis leidinys L 113 , 04/05/1994 p. 0015 - 0018 specialusis leidimas suomių kalba: skyrius 1 tomas 3 p. 0133  specialusis leidimas švedų kalba: skyrius 1 tomas 3 p. 0133

		Europos Parlamento sprendimas1994 m. kovo 9 d.dėl ombudsmeno pareigų atlikimą reglamentuojančių nuostatų ir bendrųjų sąlygų(94/262/EAPB, EB, Euratomas)EUROPOS PARLAMENTAS,atsižvelgdamas į Europos Bendrijų steigimo sutartis, ypač į Europos bendrijos steigimo sutarties 138e straipsnio 4 dalį, Europos anglių ir plieno bendrijos steigimo sutarties 20d straipsnio 4 dalį, Europos atominės energijos bendrijos steigimo sutarties 107d straipsnio 4 dalį,atsižvelgdamas į Komisijos nuomonę,atsižvelgdamas į Tarybos patvirtinimą,kadangi vadovaujantis Europos Bendrijų steigimo sutarčių nuostatomis turėtų būti nustatytos ombudsmeno pareigų atlikimą reglamentuojančios nuostatos ir bendrosios sąlygos;kadangi turėtų būti nustatytos sąlygos pateikti skundą ombudsmenui, taip pat turėtų būti nustatytas ryšys tarp ombudsmeno pareigų atlikimo ir teismo ar administracinio proceso;kadangi ombudsmenas, kuris taip pat gali veikti savo paties iniciatyva, privalo turėti priėjimą prie bet kokios informacijos, kuri reikalinga jo pareigoms atlikti; kadangi dėl to Bendrijos institucijos ir įstaigos privalo pateikti ombudsmenui visą jo prašomą informaciją, nebent yra tinkamai pagrįstų motyvų išsaugoti slaptumą, nepažeidžiant ombudsmeno pareigos neatskleisti tokios informacijos; kadangi valstybių narių valdžios institucijos privalo pateikti ombudsmenui visą būtiną informaciją, išskyrus atvejus, kai tokiai informacijai taikomi slaptumo įstatymai, kiti teisės aktai arba nuostatos, draudžiančios ją atskleisti; kadangi tais atvejais, jei ombudsmenas nustato, kad prašoma pagalba nebuvo suteikta, jis praneša apie tai Europos Parlamentui, kuris padaro atitinkamus pareiškimus;kadangi būtina nustatyti tvarką, kuria turi būti vadovaujamasi, kai ombudsmeno tyrimas atskleidžia netinkamo administravimo atvejus; kadangi taip pat turėtų būti nustatyta, kad ombudsmenas kiekvienos metinės sesijos pabaigoje teikia išsamų pranešimą Europos Parlamentui;kadangi ombudsmenas ir jo personalas privalo saugoti bet kokią informaciją, kurią jie gavo vykdydami savo pareigas; kadangi vis dėlto ombudsmenas privalo pranešti kompetentingoms institucijoms faktus, kurie, jo manymu, gali būti susiję su baudžiamąja teise ir apie kuriuos jis sužinojo savo tyrimų metu;kadangi turėtų būti numatyta galimybė ombudsmenui bendradarbiauti su tokio paties tipo valdžios institucijoms bet kurioje valstybėje narėje, atsižvelgiant į taikomus nacionalinės teisės aktus;kadangi Europos Parlamentas skiria ombudsmeną visai Parlamento kadencijai nuo jos pradžios, parinkdamas jį iš asmenų, kurie yra Sąjungos piliečiai ir turi būtinas nepriklausomumo ir kompetencijos garantijas;kadangi turėtų būti nustatytos ombudsmeno pareigų pasibaigimo sąlygos;kadangi ombudsmenas privalo eiti savo pareigas būdamas visiškai nuo nieko nepriklausomas ir iškilmingai prisiekti Europos Bendrijų Teisingumo Teismui, kad eidamas savo pareigas jis bus nepriklausomas; kadangi turėtų būti nustatyta veikla, nesuderinama su ombudsmeno pareigomis, taip pat turėtų būti nustatytas ombudsmeno atlyginimas, privilegijos ir imunitetas;kadangi turėtų būti patvirtintos nuostatos dėl ombudsmeno sekretoriato pareigūnų ir tarnautojų, kurie padeda ombudsmenui, taip pat sekretoriato biudžetas; kadangi ombudsmeno būstinė turi būti Europos Parlamente;kadangi ombudsmenas turės priimti šio sprendimo įgyvendinimo priemones; kadangi turėtų būti priimtos kai kurios pereinamojo laikotarpio nuostatos, kad įsigaliojus Europos Sąjungos sutarčiai būtų galima paskirti pirmąjį ombudsmeną,NUSPRENDĖ:1 straipsnis1. Vadovaujantis Europos bendrijos steigimo sutarties 138e straipsnio 4 dalimi, Europos anglių ir plieno bendrijos steigimo sutarties 20d straipsnio 4 dalimi, Europos atominės energijos bendrijos steigimo sutarties 107d straipsnio 4 dalimi, šis sprendimas nustato ombudsmeno pareigų atlikimą reglamentuojančias nuostatas ir bendrąsias sąlygas.2. Ombudsmenas atlieka savo pareigas atsižvelgdamas į Bendrijos institucijoms ir įstaigoms sutartimis suteiktus įgaliojimus.3. Ombudsmenas negali kištis į teismų bylas ar ginčyti teismo sprendimo teisingumą.2 straipsnis1. Atsižvelgdamas į pirmiau minėtas sutartis ir jose nustatytas sąlygas, ombudsmenas padeda atskleisti netinkamą Bendrijos institucijų ar įstaigų veiklos administravimą, išskyrus Teisingumo Teismą ir Pirmosios instancijos teismą, kai šie vykdo teismines funkcijas, ir pateikia rekomendacijas, kaip atsisakyti netinkamo administravimo. Ombudsmenui negali būti skundžiamas joks jokios kitos valdžios institucijos ar asmens veiksmas.2. Kiekvienas Sąjungos pilietis arba kiekvienas bet kurioje Sąjungos valstybėje narėje gyvenantis ar savo registruotą būstinę turintis fizinis arba juridinis asmuo gali tiesiogiai ar per Europos Parlamento narį pateikti ombudsmenui skundą dėl netinkamo Bendrijos institucijų ar įstaigų veiklos administravimo atvejų, išskyrus Teisingumo Teismą ir Pirmosios instancijos teismą, kai šie vykdo savo teismines funkcijas. Gavęs skundą, ombudsmenas iš karto apie tai praneša atitinkamai institucijai ar įstaigai.3. Iš skundo turi būti įmanoma nustatyti skundą pateikusį asmenį ir skundo objektą; skundą pateikęs asmuo gali prašyti, kad jo skundas būtų išlaikytas paslaptyje.4. Skundas gali būti pateiktas ne vėliau kaip per dvejus metus nuo tos dienos, kai skundą pateikiantis asmuo sužinojo apie faktus, kuriais jis grindžia savo skundą, o skundas gali būti pateikiamas tik po to, kai dėl to buvo kreiptasi į atitinkamas institucijas ir įstaigas.5. Ombudsmenas gali patarti skundą pateikiančiam asmeniui kreiptis į kitą instituciją.6. Ombudsmenui pateikiami skundai nedaro įtakos terminams pateikti apeliaciją administraciniame arba teismo procese.7. Jei ombudsmenas turi pripažinti skundą nepriimtinu arba nutraukti jo nagrinėjimą dėl to, kad skunde pateikiami faktai nagrinėjami ar buvo išnagrinėti teismo keliu, visų jo iki to momento atliktų tyrimų rezultatai turi būti sutvarkyti nesiimant jokių tolimesnių veiksmų.8. Ombudsmenui negalima pateikti skundų dėl Bendrijų institucijų ir įstaigų bei jų pareigūnų ir kitų tarnautojų darbo santykių, kol atitinkamas asmuo nepasinaudojo visomis vidaus administracinėmis galimybėmis pateikti reikalavimus ir skundus, ypač procesu, nustatytu Tarnybos nuostatų 90 straipsnio 1 ir 2 dalyse ir kol nepasibaigė terminai institucijai atsakyti į pateiktus skundus.9. Ombudsmenas kuo anksčiau praneša skundą pateikusiam asmeniui apie veiksmus, kurių jis ėmėsi tirdamas šį skundą.3 straipsnis1. Savo iniciatyva arba remdamasis skundu ombudsmenas atlieka visus tyrimus, kurie, jo manymu, yra reikalingi išaiškinti kiekvieną įtariamą netinkamo administravimo atvejį Bendrijos institucijų ir įstaigų veikloje. Apie tokius veiksmus jis praneša atitinkamai institucijai ar įstaigai, kurios gali jam pateikti naudingų paaiškinimų.2. Bendrijos institucijos ir įstaigos privalo pateikti ombudsmenui visą jo prašomą informaciją ir leisti jam prieiti prie atitinkamų bylų. Jos gali atsisakyti pateikti informaciją tik dėl tinkamai pagrįstų slaptumo motyvų.Jos leidžia susipažinti su tokiais dokumentais, kurie kilę iš valstybės narės ir vadovaujantis įstatymu ar kitu teisės aktu laikomi paslaptimi tik tuomet, jei valstybė narė iš anksto davė sutikimą.Jos leidžia susipažinti su kitais iš valstybės narės kilusiais dokumentais, pranešusios apie tai atitinkamai valstybei narei. Abiem atvejais vadovaujantis 4 straipsniu ombudsmenas negali atskleisti tokių dokumentų turinio.Ombudsmenui paprašius, Bendrijos institucijų ir įstaigų pareigūnai bei kiti tarnautojai privalo liudyti; jie pasisako savo administracijos vardu ir vadovaudamiesi administracijos pateiktais nurodymais, juos riboja pareiga saugoti tarnybinę paslaptį.3. Ombudsmenui paprašius, valstybių narių valdžios institucijos privalo per valstybių narių nuolatines atstovybes prie Europos Bendrijų jam pateikti bet kokią informaciją, kuri galėtų padėti išaiškinti netinkamo administravimo atvejus Bendrijos institucijų ar įstaigų veikloje, išskyrus atvejus, kai tokiai informacijai taikomi slaptumo įstatymai ar kiti teisės aktai arba nuostatos, draudžiančios ją atskleisti. Tačiau tokiu atveju atitinkama valstybė narė gali leisti ombudsmenui susipažinti su šia informacija, jei jis įsipareigoja jos neatskleisti.4. Jei prašoma pagalba nebuvo suteikta, ombudsmenas praneša apie tai Europos Parlamentui, kuris padaro atitinkamus pareiškimus.5. Kaip įmanydamas ombudsmenas siekia rasti sprendimą su atitinkama institucija ar įstaiga, kad būtų atsisakyta netinkamo administravimo ir būtų patenkintas skundas.6. Ombudsmenas, nustatęs netinkamo administravimo atvejų, praneša apie tai atitinkamai institucijai ar įstaigai, o prireikus pateikia rekomendacijų projektus. Taip informuota institucija ar įstaiga per tris mėnesius pateikia ombudsmenui išsamią nuomonę.7. Tuomet ombudsmenas siunčia Europos Parlamentui ir atitinkamai institucijai ar įstaigai ataskaitą. Savo ataskaitoje jis gali pateikti rekomendacijų. Ombudsmenas praneša skundą pateikusiam asmeniui apie tyrimų rezultatus, atitinkamos institucijos ar įstaigos pareikštą nuomonę bei ombudsmeno parengtas rekomendacijas.8. Kiekvienos metinės sesijos pabaigoje ombudsmenas pateikia Europos Parlamentui ataskaitą apie savo tyrimų rezultatus.4 straipsnis1. Ombudsmenas ir jo personalas, kuriam taikomas Europos bendrijos steigimo sutarties 214 straipsnis, Europos anglių ir plieno bendrijos steigimo sutarties 47 straipsnio 2 dalis, Europos atominės energijos bendrijos steigimo sutarties 194 straipsnis, įsipareigoja neatskleisti informacijos ar dokumentų, kuriuos jie gavo atlikdami tyrimus. Jie taip pat privalo saugoti informaciją, kuri galėtų pakenkti skundą pateikusiam asmeniui ar bet kuriam kitam susijusiam asmeniui, bet nepažeidžia 2 dalies nuostatų.2. Jei atlikdamas tyrimus ombudsmenas sužino apie faktus, kurie, jo manymu, gali būti susiję su baudžiamąja teise, jis nedelsdamas per valstybių narių nuolatines atstovybes prie Europos Bendrijų praneša apie tai kompetentingoms nacionalinės valdžios institucijoms, o prireikus – tai Bendrijos institucijai, kuriai pavaldus atitinkamas pareigūnas ar tarnautojas ir kuri gali taikyti Protokolo dėl Europos Bendrijų privilegijų ir imunitetų 18 straipsnio antrą dalį. Ombudsmenas taip pat gali pranešti atitinkamai Bendrijos institucijai ar įstaigai apie faktus, kurie atskleidžia jų darbuotojo elgesį drausminiu požiūriu.5 straipsnisJei tai padėtų veiksmingiau atlikti tyrimus ir geriau apsaugoti skundą pateikusių asmenų teises ir interesus, ombudsmenas gali bendradarbiauti su tokio paties tipo valdžios institucijomis bet kurioje valstybėje narėje, jei jis vadovaujasi taikomais nacionalinės teisės aktais. Bet ombudsmenas negali prašyti leisti peržiūrėti dokumentų, su kuriais jis negali susipažinti pagal 3 straipsnį.6 straipsnis1. Europos Parlamentas skiria ombudsmeną po kiekvienų Europos Parlamento rinkimų visai Parlamento kadencijai. Jis gali būti skiriamas dar vienai kadencijai.2. Ombudsmenas parenkamas iš asmenų, kurie yra Sąjungos piliečiai, turi visas pilietines ir politines teises, užtikrina savo nepriklausomumą ir atitinka reikalavimus, keliamus asmenims, norintiems užimti pareigas aukščiausioje teisminėje institucijoje jo šalyje, arba turi pripažintą kompetenciją ir patirtį atlikti ombudsmeno pareigas.7 straipsnis1. Ombudsmenas baigia eiti savo pareigas pasibaigus kadencijai arba jei atsistatydina ar yra atleidžiamas iš pareigų.2. Ombudsmenas toliau eina savo pareigas tol, kol bus paskirtas naujas ombudsmenas, išskyrus atvejį, kai jis atleidžiamas iš pareigų.3. Ombudsmenui nustojus eiti pareigas dar prieš baigiantis kadencijai, jį pakeisiantis asmuo paskiriamas per tris mėnesius nuo laisvų ombudsmeno pareigų atsiradimo dienos. Jis paskiriamas likusiam Parlamento kadencijos laikui.8 straipsnisEuropos Parlamento prašymu Europos Bendrijų Teisingumo Teismas gali ombudsmeną atleisti, jei jis nebeatitinka šioms pareigoms keliamų reikalavimų arba prasikalsta padaręs rimtą nusižengimą.9 straipsnis1. Eidamas savo pareigas, ombudsmenas yra visiškai nepriklausomas, jis vadovaujasi Bendrijų ir Sąjungos piliečių bendraisiais interesais. Eidamas savo pareigas, jis nesiekia gauti ir neklauso jokių bet kurios Vyriausybės ar kitos įstaigos nurodymų. Jis privalo susilaikyti nuo bet kokių veiksmų, kurie yra nesuderinami su jo pareigų pobūdžiu.2. Pradėdamas eiti savo pareigas ombudsmenas iškilmingai prisiekia Europos Bendrijų Teisingumo Teismui, kad eidamas savo pareigas jis bus visiškai nepriklausomas ir nešališkas ir kad tiek vykdydamas savo pareigas, tiek ir baigęs jas eiti jis gerbs iš jų kylančius įsipareigojimus, ypač savo pareigą elgtis garbingai ir diskretiškai, kai baigęs eiti savo pareigas jis priima pasiūlymus eiti tam tikras kitas pareigas ar priima tam tikras privilegijas.10 straipsnis1. Savo kadencijos metu ombudsmenas negali turėti jokių kitų politinių ar administracinių pareigų ar jokio kito mokamo ar nemokamo darbo.2. Ombudsmenui turi būti mokamas toks atlyginimas, priemokos ir pensijos, kokie mokami Europos Bendrijų Teisingumo Teismo teisėjui.3. Ombudsmenui ir jo sekretoriato pareigūnams bei tarnautojams taikomi Europos Bendrijų privilegijų ir imunitetų protokolo 12–15 ir 18 straipsniai.11 straipsnis1. Ombudsmenui padeda sekretoriatas. Ombudsmenas skiria sekretoriato vadovą.2. Ombudsmeno sekretoriato pareigūnams ir tarnautojams taikomos Europos Bendrijų pareigūnams ir kitiems tarnautojams taikytinos taisyklės ir nuostatos. Pareigūnų ir tarnautojų skaičius nustatomas kasmet, tvirtinant biudžetą [1].3. Europos Bendrijų ir valstybių narių tarnautojai, paskirti į ombudsmeno sekretoriatą, perkeliami tarnybos interesais, jiems užtikrinama teisė automatiškai grįžti į tą instituciją, kurioje jie dirbo anksčiau.4. Klausimų, susijusių su jo personalu, atžvilgiu ombudsmenas turi tokį pat statusą kaip ir institucijos, kaip apibrėžta Europos Bendrijų pareigūnų tarnybos nuostatų 1 straipsnyje.12 straipsnisOmbudsmeno biudžetas pateikiamas Europos Bendrijų bendrojo biudžeto I dalies (Parlamentas) priede.13 straipsnisOmbudsmeno būstinė yra Europos Parlamente [2].14 straipsnisOmbudsmenas priima šio sprendimo įgyvendinimo nuostatas.15 straipsnisPirmasis ombudsmenas, kuris turi būti paskirtas įsigaliojus Europos Sąjungos sutarčiai, paskiriamas likusiam Parlamento kadencijos laikui.16 straipsnisEuropos Parlamentas numato savo biudžete lėšas, reikalingas pirmojo ombudsmeno personalui išlaikyti ir materialiai aprūpinti, kad po paskyrimo jis galėtų kuo greičiau vykdyti savo pareigas.17 straipsnisŠis sprendimas skelbiamas Europos Bendrijų oficialiajame leidinyje. Jis įsigalioja jo paskelbimo dieną.Priimta Strasbūre, 1994 m. kovo 9 d.Europos Parlamento varduPirmininkasEgon Klepsch[1] Trijų institucijų bendrame pareiškime bus nustatyti pagrindiniai principai dėl ombudsmeno darbuotojų skaičiaus ir tyrimus atliekančių darbuotojų statusas – ar jie dirbs laikinai, ar turės nuolatines sutartis.[2] Žiūrėti bendru valstybių narių Vyriausybių atstovų sutarimu priimtą sprendimą dėl Europos Bendrijų institucijų ir kai kurių įstaigų bei padalinių būstinių vietos (OL C 341, 1992 12 23, p. 1).--------------------------------------------------